
VIRI EXCELLENTISSIMI PERILLUSTRES! 


Syuffragium VresTnUM, quo me Academiae ab epi- 
stolis esse voluistis, quantum me extulerit, Vosis enunciare 
haud conabor, inprimis cum me, hominem novum, cum 
viris conjunxistis, quorum nomina plurimi ponderis sunt in 
republica literarum. — Vos me adhortari voluisse puto, ne 
oter, sed intenüs viribus tantorum virorum vestigia premam. 
Graüas pro VEsTRA erga me benevolentia non aptius me 
aciurum censeo, quam si VoBiscuw inventum novissimum 
communico, quod, cum ad historiam evolutionis pertineat, 
sub VrEsTnis auspiciis in lucem proferre summam mihi. prae- 
bet voluptatem. | VgsTrRnA enim -4cademia, ubi de inve- 
sügandis naturae mysteriis in fabricandis novis corporibus or- 
ganicis sermo fit, prae ceteris quam multum enmuneat, quis 
est, qui nesciat! Observatores, qui historiae evolutionis ani- 
malium prima fundamenta solida posuerunt, VesTnaAE .4ca- 
demiae membra vel fuerunt vel adhuc sunt: vir sempiter- 
nae gloriae CaseAn Friprnicus Worr, cui ingenio paucos, 
perseverantia vero in investigandis rebus subtülissimis nullum 
parem vidit orbis terrarum, cujus nomen sine religiosa illa vere- 
cundia enunciare nequeo, qua res divinae originis veneramur; 
et Cunisriasvus Paxpzn, ad cujus clarissimas et lucem tene- 
bris afferentes disquisitiones de pulli evolutione ansam. qua- 
lemcunque beato illo tempore praebuisse, quo IcxAvi:. Dozr- 
LINGER, magistri nostri ad cineres usque, nunquam vero pro 
meriüs satis colendi, insütutione et consuetudine usi sumus, 
semper gloriabor. 


Contügit mihi etenim, ut ovi mammalium et hominis pri- 
mordia in ovario invenirem, quae per saeculorum seriem tot 
et tanüs laboribus frustra quaesita sunt. Circa hanc. rem. natu- 
rae scruíatores quam maxime dissenüre inter omnes consíat. 

Cum jam ex antiquitate notum esset, vitellum avium in 
ovario maturescere, tum per oviductum devectum, albumine 
et in illius parte inferiori vel sic dicto utero testa indui, K.zc- 
NER DE Ginaar, vesicularum in ovario mammalium si non in- 
ventor , primus tamen accuratior observator, non potuit non 
has pro ovis habere; et cum praeterea ova in cuniculorum tu- 
bis vidisset, nullus dubitavit, haec ova easdem esse vesiculas de- 
lapsas. Cui sententiae, a multüs physiologis receptae, posthac 
contraria exsüterunt exacía. experimenta GuririgLui. Cnvix- 
SHANK, qui utique saepius ova in. tubis cuniculorum, vesiculis 
Graafianis tamen multo minora, observavit. Nostris temporibus 
Cruikshankiana asserta a duobus observatoribus accuratis et mi- 
croscopii usui quam maxime assuetis, Pnévosr et Duwvas, 
comprobata sunt in canibus et cuniculis. Nescio ergo, quo fato 
seductus sit auctor novissimus , qui antiquissimam Graafianam 
sententiam pro nova vendidit, observationum nulla habita ratione. 

Complures anatomici saeculo decimo septmo ova mam- 
malium frustra in tubis quaesiverunt, et tandem praeeunte acer- 
rimo Puitiepro. Jacoso. HanruasN HRegiomontano, fidem 
omnem observationibus RREecsEn: np: Gnaar.— denegarunt. 
Pauciores et jam cautiores saeculo decimo octavo et nono eo- 
dem modo contra CuuikspaNk egerunt. 


Sic lis adhuc sub. judice est. — Id tantum extra omnem 
dubitationis aleam positum. videtur, vesiculam Graafianam ali- 
quid ad ovi evolutionem conferre, quia post conceptionem in 
corpus luteum mutatur. De modo, quo ex vesiculis ova. ori- 
antur, duae nostris temporibus valent opiniones potiores inter 
anatomicos. Ali putant, vesiculas Graafianas vitellis avium 
penitus respondere et fluidum innatum membranula. circum- 
datum, ergo sub forma ovi, a tuba recipi. Hanc sententiam 
ipse hucusque fovi ob conspicuam similitudinem. | inter. ovaria 
mammalium et. avium. fetuumque evolutionem. — Mii humorem 
tantum vesicularum ejici et per se vel cum semine virili mix- 
tum ovum formare inter tubas credunt; ne eos dicam, qui 
spretis observationibus laudatis, et nulla ratione. fetuum | ex- 
tra- uterinorum habita, ova in utero gigni putant. De ovulis a 
vesiculis diversis in ovario. obviis vix mentio fit ab. auctoribus, 
inter quos unum tantum inveni, qui ovula vera fortasse vidit, 
sed tam male descripsit, ut observata ejus omnino neglecta sint. 

Quibus praemissis ea, quae ipse cognovi, enarrare li- 
ceat. lIncipiamus ab. ovis maturioribus et ab. his. ad juniora 
transeamus, quia hac via ea, quae demonstrabo, clariora 
fient. Eandem viam in disquisitionibus ipsis sequi conatus sum, 
quantum potui. In his vero tantum ab occasione pendere, ut 
non omnia una serie persequi possimus, neminem fugit. 

Canis ova potissimum examinavi. Ovorum et. fetuum 
plurimorum aetatem indicare non potui. Ubi de hac re cer- 
tior eram, cum observationibus a Pnívosr rr Dvunuas institu- 


is eam non consentire expertus sum. Quod num de coeli di- 
versitate pendeat nec ne, nescio. HRelationem hac ex causa 
non ad tempora sed ad evolutonis statum dedi. 

Geneseos ovi mammalium historiam me ad gradum quen- 
dam eruisse spero, et quae de ea docui, errore graviori premi 
non timeo. Quae vero ulüma paragrapho de ovis animalium 
inferiorum. ordinum protuli, eum in finem tantum dicía esse 
accipiaüs, ut concordiam vesiculae Graafianae cum ovo avium 
et reliquorum animalium demonstrarem, iterum iterumque Vos 
rogo. Quam concordiam observationibus prosequens tanta 
m ovis reliquorum animalium inveni, quae hucusque omnino 
ignota erant, ut naturae scruíatores ad hujus generis invest- 
gationes adhortari haud ineptum mihi videretur. Me hanc dis- 
quisitionem non absolvisse, sed inchoasse tantum, licet. non 
parvum ovorum numerum in diverso evolutionis síatu observa- 
verim, haud ignoro. Observata supprimere tamen nolui, quia 
ad comparationem propositam sufficiunt et quia optime didici, 
nec unius viri nec unius anni esse, hanc disquisitionem spinosis- 
simam et immensis sane difficultaübus pressam absolvere. Ova 
enim immatura animalium inferiorum non tantum exiliíate. et 
tenuitate oculos et instrumenta nostra ludibrio faciunt, ut ver- 
bis viri in subülibus disquisitionibus anatomicis versatissimi utar, 
sed et inter se valde discrepant. Maxima vero difficultas in eo 
niütur, quod praeter gallinas de nullo fere animali completam 
ovorum seriem nobis comparare possimus. 


mae 


Fetus canini primordia. 


Jan primo fere impetu, quo a collega illustri BURDACH monitus, 
ut ad cognoscendam mammalium evolutionem aliquid conferrem, his inve- 
stigationibus me dare inceperam, canem praegnantem observare licuit, cu- 
jus ova multum profuerunt in comparanda evolutione mammalium cum 
eadem in avibus. Imo, anatomen hujus evolutionis gradus pene absol- 
verim, si tum temporis jam satis in his disquisitionibus versatus fuissem. 
Ex quatuor ovis vero bina, mala methodo usus, destruxi, quo factum est, 
ut areae vasculosae ambitum indicare nunc nequeam. In uterum enim 
cani vivae ereptum, omni vitalitate praeditum, incidi, quod hodie valde 
dissuadeo. Jam in reliquis mammalibus difficile scopum hac via attinges, 
in cane vero semper ova juniora contractionibus uteri dilacerantur, quod 
et iis accidisse videtur, qui pluribus hebdomadibus post conceptionem ova 
in utero mammalium non invenerunt. (Güttinger gelehrte Jnzeisen vom 
Jahre 1824, pag. 195). Tertium ovum post duas horas ex utero, 
vitae jam experte, enucleare studui.  Uteri cornu supra ovum cautissime 
scisso, ovi membranam externam villis numerosis praeditam intactam dis- 
tincte conspexi, quam vero, cultro omnino seposito contemplatus, uteri 
marginibus, qui villis illis arctissime jam juncti erant, retractis, disrumpi 
vidi! Fetum tamen integrum inveni et aream vasculosam splendide ru- 
bentem admiratus sum. Quartum denique ovum post meridiem ex utero 
jam paululum flaccido integerrimum evolvi. In examinandis et delinean- 
dis membranis aliisque rebus horas plures posui, quo factum est, ut, cum 
ad contemplationem areae vasculosae per microscopium me converterem, 
illius ambitum haud amplius discernere possem et nunc in dubio relinquere 
coactus sim. Sed methodice enarrabo observata ! 

Trium hebdomadum graviditatem dixit canis venditor, quod cum 
observationibus Bo3ANI (in JVovis .4ctis nat. Cur. Tom. X.) ex tempore 

ulteriori, et conjunctorum amicorum PRnÉvosr et DuMAs ex tempore ante- 
cedenti (4nnales des sciences naturelles. Tome III.) satis bene congruit, 
minime vero cum reliquis meis experimentis, quae viginti quatuor circiter 
dies his ovis darent. 

Mitto uteri conditionem et omnia, quae non pertinent ad proposi- 
tum nostrum. Ovum magnitudine sua depictum videtis Fig. /IJ., binis 
apicibus pellucidis, altero acutiore praeditum. Praeter apices totum ovum 
obscurius est villis membranae externae affixis, nam zona placentaria ma- 
ximam ovi partem primitus cingit, uti jam ex BOoJANI iconibus constat. 
Tunicae duae praeter apices satis distant et facile discernuntur. Quarum 
exterior, chorion vulgo dicta, omnino vasorum expers villos gerens, tunicae 
corticali vel membranae putaminis (Schalenhaut) avium respondet, quae 
non secius villos gerit, in testa calcaria reconditos.  Villos chorii, eorum 
forma in homine et fugitiva examinatione seducti, anatomici nonnulli pro 
meris vasorum finibus vel pro vasorum fasciculis habent. Quam senten- 
tiam facile et in aliis mammalibus, verbi causa in suibus et ruminantibus, 
refutandam ovum nostrum optime dissolvit, nam villos hic ex tela forma- 
tiva constitutos esse sine vasorum vestigio microscopium extra dubitationis 
aleam ponit (cf. Fzs. /1I*). Posthac vero vasorum ramis fundum fertilem 
praebent. Hanc membranam corlicalem in posterum nominabo, cum vox 
»chorit** anceps sit, et si eam more solito adhibere placet, inde ab eo tem- 
pore adhibeatur, quo vasa insunt, ab allantoide, me judice, suppeditata. 

Membrana interna utique saccum constituens, paululum flavescit et 
granulis superficie sua interna obsita est. His jam membranam erythro- 
idem vel vesiculam umbilicalem se probat, quibus vasorum rete et ratio 
ad embryonem accedit. Ut nomine utamur, quod et iis animalibus adhi- 
beri possit, quibus umbilicus verus deest, saccus intestinalis ( Darmsack) 
apud nos audiat. 

Embryo, quatuor lineas curvatura aequans, inter Zunicam corticalem 
et saccum intestinalem locum tenet, cum sacco dicto ita concretus ac pul- 
lus gallinaceus exeunte die tertio. Eodem modo parte sua posteriore recta 
(2; linearum) ventri aperto incumbit, dorsum jam clausum tunicae corti- 
cali advertit, parte anteriore, vagina capitis obtecta , dextrorsum et deor- 

sum versa, lateri sinistro incumbit, ubique area vasculosa circumdatus. 
Figura nostra 7. fetum in situ naturali exhibet, sed pars antica justo bre- 
vior videtur, quia sacco intestinali cum ambiente capitis vagina immersa est. 

Figura FII*. fetum pingit cum parte sacci intestinalis ita sub 
microscopio positum, ut pars anterior penitus et pars posterior paululum 
lateri sinistro incumbat. In hac positione mirus consensus inter evolutio- 
nem pulli avium et mammalium optime perspicitur. —  Incipiamus cum 
vagina capitis b c d e, cujus dimidium fetus caput et collum dextro latere 
obtegens resecui, ut partes hae clarius in lucem venirent, illaeso tamen 
venae descendentis dextrae trunco, quem reclinavi (e f) ne ejus con- 
nexus cum cordis atrio, trans vaginae initium, bene visus, turbetur. Lo- 
cum, quem ante reclinationem tenuerat, signo f notavi. Denudata ita- 
que corporis parte curvata optime in oculos cecidit cordis atrium (c g) 
venas recipiens, et ventriculus (A) a sinistro ad dextrum latus in spiram 
tortus et ita ac in pullis avium, deficiente pectore, a corporis lateribus 
non tectum. Statum hunc cor denudatum dicere solent; attamen vere 
nudum cor esse non potest, quando capitis vagina jam pectoris regionem 
attigit, quare cor, si unquam, per brevissimum certe temporis spatium, et 
tantum in parte venosa, vere nudum est. In nostro fetu praeter cuticu- 
lam pectus tegentem jam tenerrimum pericardium (77) adest, quod ante 
atrium et ventriculum distinguitur. Ex corde systema arteriosum emerge- 
re vidi, quod utrimque in quatuor arcus finditur, tum, uti in piscibus, sub 
columna vertebrali in truncum communem (7) — Aortam — collectos. Ex 
arcu anteriori ramus ad capitis partem anteriorem — ad oculum fere — 
vertitur, secundus arcus ante auris vestigium, tertius pone idem organon 
ramulum mittit. Primus et secundus arcus utriusque lateris ex bulbo quo- 
dam (Kk) emergunt. Idem systema vasculosum in pullis gallinaceis saepius 
observaveram et jam aestate 1826, antequam HuscHKE inventa sua pu- 
blici juris fecerat, exercitationes meas cum RATHKE communicavi, adji- 
ciens me putare, foramina ab eo detecta huic fabricae originem debere, 
de quo posthac penitus certiorem me feci (Isis 1825, p. 747 et 1100). 
Nunc haec scribendo idem systema vasorum in embryonibus tenerrimis 
Colubri Natricis et Lacertae agilis parum discrepans observavi. De ranis 

et salamandris jam dudum innotuit. Omnibus ergo animalibus vertebratis 
in statu fetali talis convenit vasorum apparatus et in omnibus sub capitis 
parte posteriori situs est, uti et in nostra figura auris locus docet. Imo 
cordis ventriculus, ne dicam capiti, sane collo respondet. Arcus arteriosi 
initium oesophagi circumdant, cujus aditus , oris locum tenens, ante bul- 
bum apertus visus est. Spinae dorsi et medullae spinalis cum cerebro 
curvaturas nec non vertebrarum primordia ita me pinxisse puto, ut com- 
mentario non egeant. (Auris jam distinctissima medullam oblongatam in- 
dicat, quae, ni fallor, minus a medulla spinali differt, quam in pullis avium 
ex eodem evolutionis statu. 

Jam ad partem rectam transeamus. Intestinum totum, ultimo fine 
excepto, apertum est et ex asse intestinum avium, uti a C. FRIDERICO 
Worrr ex die tertio absoluto subtilissime describitur, et pingitur (JVovi 
comment. academ. Petropolit. Tom. XII.), refert. Semicanalis enim est, 
cujus fundus sulco levi notatur, quem WOoLFF suturam nominat et ex coa- 
litione duarum plicarum amnii sui spurii ortum putat, qui vero inde ori- 
tur, quod sub rhachide binae taeniae sacci intestinalis e situ horizontali in 
situm perpendicularem vertantur, parietes inde semicanalis constituentes 
dum majorem crassitiem induunt, et magis magisque angulo et tenuissimo 
toro transitum in saccum intestinalem notent. Sectione transversa haec 
optime demonstrantur. Sic Pis. P II*. intestini fundum (suturam) ad 
f; et angulum, de quo locuti sumus, ad e exhibet. In Fis. nostra II *. 
e p fundus vel sutura intestini est; utrimque fascias vel taenias s 7, 
qr, intestini nascentis parietes, acu paululum separavi. Fascia sinistra 
epqr angulo g r in saccum intestinalem (25 v) transit. Ab angulo 
(s t) fasciae dextrae saccum intestinalem usque ad r desecui, ne fetus 
latus cum amnio veletur; vasorum origines tamen indicare aptum esse 
putavi. Utrimque enim in sacco intestinali rete vasorum (ww v) apparet, 
quod per trunculos plures (quorum septem ad latus sinistrum, sex ad 
dextrum numeravi) cum truncis majoribus in fetu sitis. communicatur. 
Regio inter rete vasculosum et fetum (q r w) areae, quam pellucidam 
dicunt in avibus, respondet, licet hic pluribus vasis gaudeat. Rete vascu- 
losum aream vasculosam avium sistens per plures horas optime quidem 

vidi, fines tamen exteriores jam discernere non potui; minoris fuisse am- 
bitus, ratione ad fetum habita, quam in avibus, jam inspectione tertii ovi 
ante microscopium adhibitum persuasum mihi habeo. Et sinum termina- 
lem me vidisse memini, de quo eo minus dubito, cum et Saurii et Ophi- 
dii eo non careant.  Intestini parietes q r et s jam crassiores erant, 
quam ut vasorum truncos sub iis reconditos clarissime discernere et in toto 
nexu persequi potuerim, duos tamen vidi sanguinis haud expertes, quos 
pro aortae ramis principalibus habui (de quibus cf. PANpER,  Beitrüge 
zur Entwickelungsseschichte des Hühnchens im Eie. — JWWürzburg 1817. 
Fol. Tab. octav.) ; venae scilicet in hac periodo sanguinem citius amit- 
tere solent ac arteriae, ob cordis vim sane suctoriam diutius persistentem 
quam vita in ramulis minoribus. "Trunculos ergo descriptos (20) pro ar- 
teriis sumsi, licet venae inter eos esse possint. Vas vero a posteriori fine 
circa caudae involucrum decurrens tum ab intestini crassi aditu (7r) ocu- 
lis subductum, vena visum est adscendens. De venis binis descendentibus 
jam locutus sum. In vagina capitis minores arteriarum fines adfuisse haud 
dubito. 

4mnion dorso tam arcte incubuit, ut ante incisionem iis tantum locis 
discerni posset, quibus curvaturam quandam fetus habet, v. g. in medio 
dorso, si non fallor, ad transitum medullae oblongatae in corpora quadri- 
gemina (**) et ad horum transitum in cerebrum (*), potissimum vero 
ad fetus finem posteriorem, ubi involucri caudae laminam format supe- 
riorem. Ubique jam clausum erat et suturam haud amplius inveni. Prae- 
terea eadem ratio ejus ad fetum atque in avibus, de quo conf. sectionem 
transversam (Fig. /11*?.). Nullus ergo dubito eodem modo evolutum esse. 

Sacculus minimus (z) ex apice caudali vix emergens et involucrum 
caudae in suas laminas findens sine dubio membrana a//antoides est, quam, 
cum erythroidem saccum intestinalem nominaverim, saccum  urinarium 
(Harnsack) dici velim. 

Partium internarum conformatio haud minus cum avicularia con- 
gruit, uti potissimum sectio transversa docet, quam in medio dorso fa- 
ctam Fs. /11*. pinxi. Dorsum ex concretis duabus laminis dorsalibus 
(plicis primitivis PANDERI) (a 5) medullam spinalem (&) circumdantibus 

constituitur, laminis ventralibus (5 c) adhuc summopere distantibus. Sub 
canali pro medulla spinali columnae vertebralis prima vestigia apparent 
(g) e tela formativa densiore concreta, quae ramos breves sursum in la- 
minas dorsales mittunt. In media columma vertebrali chorda dorsalis te- 
nuis obscuritate sua in conspectum venit. Est enim in omnibus anima- 
lium vertebratorum fetibus (uti in mammalibus, avibus, ophidiis, sauriis, 
batrachiis nec non piscibus observavi) chorda quaedam teres a cauda ad 
caput usque, in quo cum tuberculo desinit, per mediam columnam dorsa- 
lem extensa, ab hac soliditate haud minus ac gracilitate toto coelo diversa 
et ante vertebrarum vestigia oriunda , cum columma cartilagineo - liga- 
mentosa, quae in piscibus cartilagineis nonnullis, v. c. in Sturione et Pe- 
tromyzonte, per totam vitam in spina dorsi obvia est, penitus congrua. 
In pullis gallinaceis jam primo incubationis die formatur longe ante lami- 
narum dorsalium coalitum. — Haec chorda hucusque penitus fere neglecta 
(DurROCHET solum eam cognovisse sed non in primordio, ex observatio- 
nibus ejusdem circa ossium genesin in salamandris video) saepius fefellit 
naturae scrutatores. lla sine dubio est, quam PANDER pro medulla spi- 
nali habuit: nam medullam spinalem non ante laminarum dorsalium  coa- 
litum apparere pace clarissimi SERRES certo certius compertum habeo, et 
ubi apparuit, acu nunquam piscanda est. Eandem chordam PnEvosT et 
Duwas in ranis etiam pro medulla spinali habuerunt.  (4nnales des 
sciences naturelles. Tome II. p. 113. seqq.) | 

In his ommibus gravioribus ergo embryo caninus cum aviculario 
congruit et differentia in mutua tantum partium ratione versatur. Sic 
transitus dorsi in nucham magis curvatus, cerebrum vero minus a medulla 
spinali differre videtur in illo quam in avibus eundem metamorphoseos 
gradum assecutis. Area pellucida et area vasculosa minores et rami arte- 
riosi plures adsunt in cane. Quo modo hi in vasa omphalo - mesenterica 
vertantur, ulterioribus examinibus dijudicandum relinquo. 

Quae cum ita a me essent inventa, valdopere optavi ova exami- 
nare, quae medium tenerent inter modo descripta et ea, quae PREVOST 
et DuwAs ut 12 dierum ova descripserunt et pinxerunt. Canem ergo 
dissecui per duas hebdomades et quod excurrit fetam. Sed ova in utero 

libera parvula, diametro lineam dimidiam explentia, sine ullo fetus ve- 
stigio inveni, de quibus infra sermo fiet. Altera canis ejusdem gravidi- 
tatis temporis eadem dedit ova. Canem denique cultro anatomico subjeci, 
quam optime scivi (in mea enim domo vivebat) ante viginti dies prima 
vice et ante septendecim dies ultima vice cum mare coivisse. Denuo spes 
me fefellit. Ova duarum linearum diametri jam tam arcte utero cinge- 
bantur, ut irrita omni cura dilacerata sint. Quae melius observare licuit, 
fetum nondum fovebant; in uno tantum stria tenuis (chorda dorsalis ?) 
cum area quadam opaca fetus primordia indicare videbatur. Nec blasto- 
derma clare apparuit et circa hanc partem omnino dubius haererem, nisi 
eam in cuniculis vidissem. Ex his ova ejusdem evolutionis facile et sine 
laesione evolvi, quia membrana corticalis crassior et minimis tantum vil- 
lis obsita erat. In ovis nostris caninis znemórana corticalis tenerrima vil- 
lis suis magnis cum uteri cingulo tam arcte cohaerebat, ut vix ars ulla 
eam sejungere posset. Si ea mente recordor, quae de ovis 12 dierum 
PnÉvosr et DuMAs docent, suspicarer in mea cane ovorum tunicas prae- 
ter naturam et suppressa fetus evolutione crevisse; villi enim jam eos 
fere aequabant, quibus ova initio descripta obsita erant. 

Praeterea icones fetuum caninorum, quas laudati scrutatores Gallici 
exhibuerunt, cum meis observationibus ex ulteriore et antecedente evolu- 
tonis statu tam bene congruunt, ut non haesitem, unam in tabula nostra 
Fig. 6. et FI. repetere ad complendam seriem formarum. Docet enim 
fetum caninum eodem modo ac pullos avium oriri. 

Quibus animo perpensis non dubitavi ovum mammalium in ovario 
eandem habere conditionem, quam ovum avium. Longe alia docuit ob- 
servatio ! 


i.d: 


Qvi canini evolutio primitiva. 


Praeter ova modo descripta saepius alia vidi; penitus pellucida, mul- 
to minora, dimidiam lineam diametro aequantia ( F?s. 5 ), quae tam libere 

in uteri cavitate jacebant, ut levissimo flatu in hujus organi muco moveri 
vel cultelli manubrio facillime attolli possent, atque tam tenerrimis mem- 
branis constituta erant, ut quivis flatus formam mutaret eodem fere modo 
ac bullae saponariae, quibus fabricandis et per aérem agitandis pueri gau- 
dent. Sub microscopio tale ovum haud penitus globosum inveni, sed 
paululum in longitudinem potius ductum. Primo momento simplex vide- 
batur tunica, mox vero et jam ante eam temporis partem, quae minuta 
dicitur, lapsam interna quaedam lamina sejungi coepit ex oppositis fini- 
bus, uti Jig. P^. docet. Vacuum inde utrimque ortum est sigmo- 
ideum. Ambo haec vacua tum pedetentim increverunt usque dum se tan- 
gerent, ac post semihoram jam tota membrana interna ab externa sejun- 
cta reprehendebatur, una tantum regione excepta, qua cohaerere perge- 
bant. Adspectus ovi ideo diversus erat dum acu sub microscopio verte- 
batur; mox enim aream opacam in medio sitam et tenui annulo pellucido 
cinctam ostendit, mox vero orbem opacum in orbe lucido ita situm ut 
hinc se tangerent, inde vacuo magno semilunari sejungerentur, prout regio 
adhaesionis in axi a microscopio per ovum ducta sita erat nec ne. Omnes 
hos adspectus pingere nec tabulae ratio sinit nec utile visum est.  Po- 
tiores vero habetis, si Figuras 1/7. IF*. F*. FP, inter se com- 
parare placet. Idem enim fit in ovo minori, infra describendo. lam ante 
horam primam membrana interna collabitur ita, ut pedetentim sphaericam 
formam omnino deponat speciemque sacci in quovis ovo alio modo collapsi 
induat. Haec dum íiunt, membrana externa initio formam servat sphae- 
ricam, tum etiam collabi incipit et post horas nonnullas rugis coarctatur 
irregularibus. Tale ovum. fis. / ^. pictum videtis, cujus diametrus a 
dimidia lineae parte ad tertiam ejusdem mensurae partem diminuta est. 

Quaenam hujus phaenomeni causa sit, VESTRO judicio dijudicandum 
submitto. — Calorem animalem aqua frigida, in qua ova sub microscopio 
contemplari solemus, deprimi indeque tensionem et ambitum ovorum di- 
minui, infiüias non ibo. Plurima scilicet ova ex uteris depromsi calore 
animali non penitus destitutis. Sin vero refrigeratio ad efficienda phae- 
nomena relata sufficeret, cur, quaeso! ovum non statim deprimitur, cum 
fam parva vesicula, acus capitulum magnitudine non excedens, jam primo 

temporis momento refrigeretur necesse sit? cur non totum ovum depri- 
mitur uti praeparata anatomica cava, quae, si halitu humano exten- 
duntur, mox collabuntur, vel si aestate consecta et caute aére atmosphae- 
rico expansa formam siccando bene servant, hieme tamen magnas impres- 
siones nanciscuntur. Ut observationibus de hac re aliquid statuerem, se- 
mel trihorio post uteri excisionem ejus cornu aperui et ova flaccida qui- 
dem inveni, membranae vero, exceptis finibus oppositis, cohaerebant (ut in 
Fig. P *.), et nescio si non sejunctio in finibus eo tempore sit facta, quo 
microscopium adaptavi. *). 

Refrigerationem ergo ad membranarum separationem et collapsum 
haud sufficere arbitror, praesertim ea perpendens, quae de serpentibus la- 
certisque narrabo. (Cf. 6. 6.). Membrana externa potius aquam imbibere 
dum vitalitatis. aliquid inest, et saccus internus halitum qualemcunque 
vitalem amittere videtur, qui ab aqua fortasse extrahitur. Id praeprimis 
ova cuniculi duas lineas diametro aequantia, parvulis villis ex parte jam 
obsita docuerunt, cum in iis, collabenti membrana interna, externa non 
tantum turgida maneret sed magis tendi videretur. 

Membranas accuratius perlustrando exteriorem pellucidam inveni et 
tuberculis minimis semipellucidis obsitam, primis forsan villorum vesti- 
giis; nimis enim adhaerebant, quam quae pro corpusculis extraneis for- 
tuito agglutinatis habeantur. Numerus eorum parvus et uti forma valde 
variabilis. Membranam corticalem esse nullus dubito. Bis sub microsco- 
pio multum amplificante duas discrevi striulas concentricas ac si ex dua- 
bus laminis conflata esset. Cum vero simplex membrana sphaerica, quae 
utrimque aream habet pellucidam, si sub microscopio valde amplificante 
observatur, duas necessarie exhibeat umbras, externa scilicet et interna 
facie, ex hac observatione circa membranae laminas nihil colligi posse 
censeo. 


*) In alterum uteri cornu me post 30 horas mense Junio, tempestate calidissima, incidisse, 
sed ne unum quidem ovum vidisse, licet quatuor corpora lutea in eodem latere affuerint, 
eorum in usum, qui talibus observationibus operam dare in animo habent, refero, ne inci- 
sionem justo longius differant, Ova tum tenuiora cito corrumpuntur. 

Membrana interna sub lente simplici lepidissimum praebet adspectum 
dum turget. .Annulis enim vel sphaerulis, centro pellucido peripheria ob- 
scuriori praedita videtur. Quae maculae, si majori microscopii vi subji- 
ciuntur, aliam exhibent formam ac si metamorphosin passae essent. Sunt 
enim nec sphaerulae nec veri annuli, sed ex granulis potius constituuntur 
in orbes irregulares dispositis (Fs. /.), unde sub minori visus angulo 
(Fig. P.) orbes continuos esse mentiuntur. Oculus microscopicis observa- 
üonibus adsuetus facile cognoscit, has maculas non ipsi membranae esse 
innatas, sed ejus superficiei adhaerere internae. Major praeterea adest 
macula multo magis opaca, orbicularis fere. Qui acutiori visu gaudet, eam 
nudis oculis uti punctulum albidum in ovo pellucido conspicit. Microsco- 
pium maculam a membranae superficie interna paululum distare lineola 
tenuissima demonstrat in eo situ conspicua, quo macula marginem contem- 
planti advertit (Fig. /*.). "Tum et tenuitas hujus corpusculi apparet; 
discus enim potius est, quam tumulus. $i hicce discus ita situs est, ut fa- 
ciem exteriorem advertat observatori, praeter orbem opacum ambiens halo 
tenuissimus nonnunquam percipitur. In ig. /*. halonem rudi modo 
sculptum videtis. 'T'am subtilissima nemo nisi D' ALTON scalpro rite red- 
dere valet. 

Membranam internam saccum esse clausum vix crederes si colla- 
psam contemplaris.  Dilaceratione vero membranae corticalis de hac re 
certior factus sum, et nihil obstat, quin illa pro membrana vitelli habea- 
tur, et discus opacus pro Ó/astodermate. 

In alia cane inveni ova minera, tertiam lineae partem diametro ex- 
plentia, quae minus attente inspicientem effugere possunt facillime. Non 
ita pellucida erant, ac modo descripta, iis praeterea valde similia, si non 
forte strictius sphaerica. Eaedem membranae eodem modo disjunctae sunt 
sub microscopio; illa tamen granula in corüicalis membranae superficie 
vix conspicua erant; maculae parvae contra in superficie interna sacci in- 
terni obscuriores sub microscopio valde amplificante uti acervuli e granu- 
lis minoribus congesti apparuerunt (Js. I^ *.); blastoderma crassius erat 
quam in antecedentibus, nec disci formam exhibuit, sed tumuli informis ac 
si nondum excultus esset discus. 

In eodem utero ad tubae ostium granulum minimum, albedine vero 
conspicuum , libere natans inveni, quod microscopio subjectum globulum 
medium opacum cum halone vel peripheria lucida monstravit. Quid? si 
hoc corpusculum, licet sit opacum , ovum esset ex tuba modo delapsum ? 
si globulus opacus vifellum vel saccum intestinalem futurum et periphe- 
ria membranam corticalem sisteret ? 

His igitur cogitationibus impulsus canem mihi comparandi operam 
dedi, cujus ova in tubis adhuc retenta essent. Quod bene successit. Ca- 
nem enim emi, in quo corpora lutea valde hiantia, nullum ovum in utero, 
in tubis vero corpuscula albo - flavescentia inveni punctiformia, quae 
granulum modo memoratum ex asse aequabant, nisi quod hoc paululum 
majus visum est. llla nunc fusius describam. Medium tenet globulus 
sub microscopio penitus opacus, superficie non laevi et aequali sed granu- 
losa, totus enim globulus e granulis constat dense stipatis, membrana cin- 
gente vix conspicua (Js. 177 *.). Globulum circumdat, interjacente 
spatio pellucido arcto, peripheria quaedam, stratu tenui granulorum mini- 
morum obtecta. Post nycthemerae macerationem hujus pulveris majorem 
partem sejunctam inveni, quo facto membrana continua et simplex venit 
in lucem. Habemus ergo membranam corticalem et globulum internum, 
qui num omni careat cavitate me experimentis eruere non tentasse ma- 
gnopere nunc doleo; — solidus quidem visus est, quod vero a sequentibus 
refutatur. Quem globulum vesiculae intestinalis vestigium , vel potius vi- 
tellum esse, jam enarrata suadent. 

Mira est ovorum nostrorum parvitas. Quae sub microscopio metitus 
sum, -; lineae partem tantum diametro explebant. Nihilo tamen minus 
ob albedinem oculo nudo bene percipiuntur, quando sunt in conspectu. 
Facilime vero a tubae rugis et interjacentibus valleculis velantur. Sic 
facile fateor, me tria tantum invenisse, quamvis ex corporum luteorum nu- 
mero sex exspectarem.  Frustraneam tamen operam multorum anatomico- 
rum in ovis intra tubas quaerendis eo tantum explicare possum, quod 
eos ova pellucida quaesivisse suspicer et inde vera neglexisse. Num 
vero in omnibus mammalibus ova in tubis sint opaca, nescio. Ova suilla 


in tubis hucusque non vidi ob majorem tenuitatem. — Cuniculorum ova in 

tubis non quaesivi. CRUIKSHANK admodum mancam de iis dedit descri- 
ptionem: ,,7he amnion (vesicula intestinalis) made a centre. spat** 
(Philos. Transactions for the Year 1797. pag. 208); pingit tamen ita, 
ac si essent pellucida, unde vero nihil concludi potest, nam PREvOsT et 
DvuMas ova canina in tubis viderunt, certe opaca, de quo tamen obser- 
vatores tacent. 


3. 
Ovula in ovario canino. 


Restabat ut de ovorum conditione in ovario certiorem me facerem; 
nam ova tam parva vesiculas Graafianas ipsas ex ovario expulsas non 
sistere luce clarius visum est, nec verisimile habui tam solida corpuscula 
in tubis ex vesicularum fluiditate modo coagulata esse. Ovaria contem- 
plans jam ante omnem incisionem in quacunque fere vesicula punctum 
luteo-album clare distinxi, quod velamentis vesiculae nullo modo affixum 
libere liquori innatare pressio, specillo in vesiculam facta, manifeste do- 
cuit. Curiositate quadam potius seductus, quam spe motus me nudis ocu- 
lis per omnes vesicularum Graafianarum tunicas ovula in ovariis vidisse, 
vesiculam aperui, de quo dixi punctum cultelli lamina (tam distincte illud 
vidi et à muco circumdante discrevi) arripui et microscopio subjeci. Ob- 
stupui profecto, cum ovulum ex tubis jam cognitum tam clare viderem, ut 
coecus vix negaret. Mirum sane est et inexspectatum, rem tam perti- 
naciter quaesitam, ad nauseam usque in quocunque compendio physiolo- 
gico uti inextricabilem tractatam, tam facillimo negotio ante oculos poni 
posse. 

Ne longo sermone Vos, ViRI EXCELLENTISSIMI, teneam, ex multo- 
rum ovariorum caninorum observatione posthac instituta. id tantum afferre 
lubet, quod ne ullum quidem inter ea erat, in quo non saltem nonnulla 
ovula, intactis ovariis, nudis oculis translucere viderim. In canibus obesio- 
ribus pinguedo etiam ovariis non penitus deest. In his pauca ergo ovula 
et haecce ab acuto oculo talibusque observationibus assueto ante dissectio- 

nem percipiuntur. Idem fere valet de ovariis nonnullis, quorum vela- 
menta nescio cur solito crassiora sunt, uti in cane quadam magna obser- 
vavi. In junioribus tandem canibus prima vice praegnantibus etiam pauca 
animadvertuntur ovula; nam post primum coitum, ni fallor, praeter ovula 
fecundata, reliqua si non nasci, citius tamen evolvi videntur, unde for- 
tasse famosae illae observationes Anglorum HowE et GirEs intelligendae 
sunt, fetus serioris praegnationis nonnunquam patrem primae sobolis ejus- 
dem matris referre. (Cf. uberiorem disquisitionem BunpAcHrI in opere: 
Die Physiologie als Erfahrungswissenschaft, Bd. I. pag. 506.). In 
plurimis vero ovariis caninis complura ovula nudis quin: etiam  mediocri- 
bus oculis per tunicas apparent, uti nonnullis ea demonstrans commilito- 
nibus expertus sum.  Adhibita lente vitrea in omnibus fere vesiculis, mi- 
nimis vix exceptis, ovulum percipitur, si canis non prima vice fecun- 
data est. 

Ovula ex ovario promta ovis tubariis consimilia esse jam dixi; 
centrum enim habent opacum granulosum cum halone. Ea tamen inter- 
cedit differentia, quod illa limbo lato circumdata sint, qui augente vi mi- 
croscopii e granulis semipellucidis conflatus apparet, atque tam arcte cum 
ovulo connatus est, ut semel modo membranae externae (corticalis) ali- 
quam partem prorsus denudare possem (7s. /7.). Peripherica illa conge- 
ries granulosa non est globosa sed disciformis, uti acu tenuissimo eam sub 
microscopio vertendo didici. Planetae Saturni annulum ita refert sub mi- 
croscopio, ut BURDACH eam mecum observans hanc similitudinem iisdem 
fere verbis observaret, quibus jam diario notaveram. 

Ovula in vesiculis caninis magnitudine secundum evolutionem variant. 
Majores (sine dubio aetate provectiores) diametrum 5 — zc lineae Parisia- 
nae habent, minores, quorum centrum minus opacum est, vix s lineae 
partem. Lamina annularis, quam discum proligerum nominabo, in omni- 
bus adest, in junioribus tenuior, diametro ovulum bis circiter superante, in 
provectioribus obscurior, non semper eadem ratione ambitu suo crescens. 
Media pars, quae ovulo arcte conjuncta est, manifeste crassior existit ovu- 
lumque ita cingit, uti limbus artificialis lentem vitream, si non, quod ma- 
gis adhuc arridet, ovi superficiem inferiorem penitus obducit. [ta cumulo, 

de quo mox loquemur, canes sine dubio non carent, licet non tam pro- 
mineat quam in plurimis mammalibus. Ne autem, quae in canibus faci- 
lius inveniuntur, his propria credamus, aliorum mammalium ovaria perlu- 
strabimur omniaque, levibus varietatibus exceptis, congruere inveniemus. 


j. 4. 


VFesiculae Graafianae quomodo constructae sint, 
et de ovulo mammalium generatim. 


Vesiculae Graafianae in canibus nimis parvae sunt, quam quae cum 
magno successu examinari possint. In suibus vero saepissime et accuratis- 
sime, credo, eas investigavi. Cum his vaccas, oves, canes, cuniculos, 
erinaceum , delphinum, phocaenam nec non hominem comparavi, in omni- 
busque eandem constare structuram persuasum mihi habeo, quamvis in 
minoribus non omnia strata ita bene separare contigerit ac in sue, vacca 
et delphino. 

Vesiculas Graafianas ovariüs plus minusve insitas esse prout major 
minorve telae formativae vel sic dictae cellulosae copia adest, easdemque 
tempore oestri venerei et post conceptionem magis turgere, ex ovario 
emergere et demum aperiri, inter omnes constat. 

Cum ea ovarii pars, quae vesiculam circumdat, hujus vi in involucrum 
mutetur partem vesiculae tegens, in describenda vesicula ovarium negligi 
non licet. 

Ad quamque enim vesiculam Graafianam emergentem duae pertinent 
partes, pars includens vel pwamen, et pars imclusa vel zucleus. Putamen 
constituitur partibus adscitis i. e. non vesiculis propris sed ad ovarium 
ipsum pertinentibus, per vesiculam tantum sublatis et plus minusve in n- 
dusiwn mutatis, et /heca quadam vesiculae propria. 

A. dndusium prominentem tantum partem  vesiculae vestit et 
constituitur : 

14.  Epithelio peritoneali (cf. Fig. IX. 1.); 

2. Tela sic dicta cellulosa, quae magis stipata est ad vesiculae 

partem eminentem et totam ovarii superficiem, atque a/buginea apud ana- 
tomicos nonnullos audit, laxior multisque vasis perreptata ad vesiculae 
partem immersam. Cum inter albugineam et parenchyma ovarii vix limi- 
tes bene definitos observaverim, et illa in plurimis mammalibus tenerrimum 
efficiat stratum, diversis numeris in icone signare nolui. Praeterea nu- 
meros in icone ZX. cum iisdem in hac expositione congruere jam elucet. 
Supervacaneum igitur esse duxi, figuram semper citare. 

B. Theca duobus stratis componitur : 

3. Strato externo tenui sed tenace, semipellucido, ex densa tela 
cellulosa conflato uti membranae tenues solent. Vasa recipit, in se con- 
tünet et eorum fines in stratum sequens mittit. 

4. Strato interno, crassiore, molliore, magis opaco, cujus super- 
ficies interna subtilissime granuloso- villosa et lubrica est. Superficies ex- 
terna arctissime cum strato externo cohaeret. Laminarum separatio inde 
in minoribus difficillima est, in majoribus vero uti in suum vesiculis jam 
ante turgescentiam, inprimis post brevem macerationem cultello effici pot- 
est et saepissime a me facta est, vel vesiculis plenis vel evacuatis. 
Ablatis enim parenchymate et indusio, stratum externum thecae in con- 
spectu posui cum vasis suis, quo caute inciso et ablato, stratum internum 
manifeste diversae structurae colorisque minus albi apparuit. Rationem 
inter externum et internum uno verbo indicaturus eandem esse contendo 
atque inter membranas pituitosas et adjacentem telam cellulosam , quae 
apud veteres tunica nervea audit. Stratum internum revera membranis 
pituitosis, quod ad texturam attinet respondere, nullus dubito. Adsunt et 
scrobiculi scrobiculis muciparis similes. —Vasorum fines in stratum inter- 
num penetrantes cito in ramulos tenuissimos sub penicillorum fere forma 
solvuntur. — 

Distinctio inter ambo strata thecae non levis momenti videtur, quia 
ea tantum corporis lutei originem ndbis demonstrat. 

'Thecae ea pars, quae posthac rumpitur, jam aliquod tempus ante 
rupturam tenuior videtur, quod potissimum a strato interno pendere credo. 
Apparet enim in vesiculis scrofae turgentibus saepius macula quaedam 
perlucida , marginibus albescentibus irregularibus quasi exesis circumdata 

et limbo laciniato, quo apertura corporis lutei posthac cingitur, simillimis. 
Macula illa (Fs. XF. picta) in quacunque vesicula diversam formam ge- 
rens, oriri inde videtur, quod stratum internum opacum .subito in hac re- 
gione tenue fiat. Non vero in omnibus ovis maturis tale s/igma animad- 
vertitur. 

Theca cum indusio post rupturam et nuclei ejectionem ca/ycem con- 
stituunt. 

C. Ad nucleum pertinent : 

9. Membrana granulosa humorem vesiculae Graafianae includens. 
Constat strato tenui granulorum. In junioribus multo crassior visa est et 
opacior; in adultioribus tenuior, membranosa, membranae vitelli avium 
similior. Nunquam vero tantae tenuitatis, pelluciditatis et laevitatis illam 
vidi ac haec esse solet in vitellis maturis avium. Si vesiculae Graafianae 
discissae contenta in vitrum excavatum effunduntur, microscopio semper 
hujus strati disrupti frustula invenies (J?sg. XI.). Clarius idem videbis, 
si placet vesiculam Graafianam turgidam per diem vel binos dies macera- 
tioni subjicere. Melius tum a ?heca solvitur et jam saepius, intacto vesi- 
culae indusio, membranam granulosam collapsam transparere vidi. ^i ve- 
sicula ita macerata sectione transversa sub aqua finditur, hujus membranae 
bina dimidia integra fere reperies. Si vero ictu vel brevi sectione vesi- 
culas laedis, membrana semper pressione thecae dilaceratur. Idem fit cum 
ovulum a tuba recipitur. Ubi enim ova juniora in tuba uterove vidi, sem- 
per hujus membranae frustula in his organis inveni. De superficie hujus 
membranae laevi infra demum locuturus sum. — 

6. Humor vesicula contentus uti omnia fluida organica, excremen- 
tits exceptis et ne iis quidem penitus, ex /fwido nativo (quo NEEsn 
Grundschleim reddere conamur) et granulis innatis componitur.  Prae- 
terea globuli oleosi inveniuntur plus minusve in omnibus mammalibus, quae 
hunc in finem examinavi, nec feminae deficiunt humanae.  Granula parva 
sunt irregularia hinc et inde in acervulos collecta, granulis vitellinariis 
simillima sed ratione ad laticem pauca.  Z/widwm nativum viscidum pel- 
lucidumque est, ex vesiculis turgidis manifeste flavescit, quod tamen a gra- 
nulis fortasse pendet. Lymphae praeterea est simillimus sed lymphae 

spissiori, nam major quantitas, qualem saepius ex pluribus vesiculis suillis 
valde turgidis collegi, placentam veram et magnam quidem secernit. Ova- 
rio coctioni subjecto humor vesicularum penitus indurescit in massam al- 
bumini cocto quam simillimam, quae disrupta eodem fere modo ac albu- 
men coctum superficiem striatam exhibet. In spiritu vini utique durescit, 
sed potius in massam granuloso-floccosam. | FZuidwn nativum ergo albu- 
minosum est. 

7. Fluido innatat vel impositus est discus ille pro&iserus, de quo 
locuti sumus, et cumulus ex dense stipatis granulis conflat. Haec gra- 
nula albedine tantum ab humoris granulis descripti semper differunt. 'Tum 
minora tum majora visa sunt; de differentia magnitudinis nihil statuere ob 
eam causam audeo. Discus proligerus haud ita raro halonibus tenuibus 
notatur. Maximum halonem in erinaceo vidi. Nullum animal mammale 
his partibus carere vesicularum Graafianarum discissio sub aqua et diligens 
humoris perlustratio sub lente vel microscopio docet. Attamen quomodo 
et quonam loco sitae sint, haud ita facile eruitur. Nam in sola cane 
itranslucere solet ovulum cum disco suo. [n binis ovariis suillis a tuba- 
rum epistomio involutis (inter centum fere a me examinata) etiam distin- 
cte per thecam et indusium majorum vesicularum apparuerunt. In reliquis 
ovariis, licet alia nonnulla tubae amplexae erant, nunquam vidi nisi in- 
cisione. Cum vero jam minima thecae laesione humor prosiliat, discus 
hac methodo non in situ observatur. Coquendo vinique spiritu humorem 
coagulavi, sed discus proligerus disparuerat cum ovulo. Spiritu denique 
vini valde diluto humoris partem paululum spissavi et discum ei incum- 
bentem vidi, ut Zs. X. pinxi. Locum tamen indicare non potui. In 
cane mobilem inveni, sed semper ad cacumen magis quam ad fundum ve- 
siculae observavi. In supra dictis ovariis porcinis immobilis erat et supre- 
mum locum in quacumque vesicula tenuit, quo differt a strato avium pro- 
ligero ut plurimum sub pedicello sito. Cum omnes canes, quas dissecui, 
praegnantes, vesiculae ergo immaturae et clausae fuerint, cum porro in 
maturioribus vesiculis aliorum animalium discum proligerum nonnunquam 
membranae granulosae appressum invenerim, inde colligerem, discum pro- 
ligerun à vesiculae maturitate magis magisque vehi ad peripheriam. — 

Cumuli cacumen ad interiora semper versum est. Craterem nunquam dis- 
tünxi. Cumuli forma est varia variis in animalibus atque in eodem ani- 
mali manifeste variat, forsan secundum maturitatem ; in cane depressus 
est; in vacca cylindricum fere (in ovis immaturis) (Jis. X1I.) vel glo- 
bosum vidi; in cuniculo sub iisdem formis, in femina depresso - heti- 
sphaericum (is. X/1I.), in porca saepissime sub diversissimis formis ob- 
servavi. Quae ab eo fortasse pendent, quod ovulum mutet situm suum 
et haud minus quam discus proligerus a centro ad peripheriam tendeat 
cumulum et discum proligerum pedetentim penetrans. [ta suadent obser- 
vationes in aliorum ovis animalium factae (v. $. 6.) 

8. Ovulum tandem in. cumulo et in ipso disco nonnunquam tale 
observatur quale de cane jam descripsimus. In reliquis animalibus vero 
non tam opacum vidi; qua ex causa, dum in ovario sunt, sine microsco- 
pio in his vix animadvertuntur. In omnibus massa globularis medium te- 
net obscurum et peripheria pellucida tum »(embrana. corticali circumdatur. 
Ut constaret, num massa opaca centralis revera globulus sit solidus (talem 
enim habet adspectum), ovula canina et vaccae vel fortuito vel de indu- 
stria dilacerata microscopio contemplatus sum, indeque globulum non esse 
solidum collegi sed granula ejus peripheriam crassam circa cavum minimum 
constituere (ig. ZI *.). Res saltem ita est visa nec tamen facilis est 
lijudicatu. — — Magnitudo denique ovulorum variat. Satis magna sunt 
jvula in porcis, vaccis, ovibus; minora in cuniculis ; quibus minora adhuc 
in canibus, minima, ratione ad ovarium et totum corpus, in femina hu- 
mana; eo minora ergo in universum quo altior corporis evolutio. In eri- 
naceo tamen ovula et discus proligerus maxima visa sunt, cum vesiculas 
respicis Graafianas et corporis molem parvam. Denique afferam me bina 
ovula semel in canis vesicula distinctissime vidisse et alia vice bina ovula 
in scrofae vesicula vidisse me putare, unde numerus ovorum a corporum 
iuteorum. numero nonnunquam diversus facile explicandus est. 

Historiae evolutionis mammalium brevis conspectus. 


Ut, quae via retrograda investigavimus, clariora fiant, mammalium 
evolutionem a primo ovuli vestigio ad id usque tempus breviter persequa- 
mur, quo jam manifestior fit. 

Quid prius adsit, utrum mammalium ovulum an vesicula Graafiana, 
num unquam oculis percipi possit humanis, nescio. Id vero certo certius 
habeo, in junioribus vesiculis ovulwun cum disco proligero jam adesse nec 
ad vesiculam cui pertinet ita parvum. In minimis quidem non vidi, sed 
disquisitio haec tantis premitur difficultatibus, ut et in majoribus interdum 
frustra quaesiverim. — Observationibus deficientibus, cum hypothesin sub- 
stituere licet, ovula priora esse crediderim.  Demonstrabo enim mamma- 
lum ovula vesiculis PunR&KINI reliquorum animalium comparandas esse, 
quas in animalibus nonnullis molluscis, acephalis v. c. et lumbricis, ovo- 
rum evolutionem antecedere clare me vidisse puto. 

Vesiculae Graafianae humor primitus albumen inspissatum aequat 
dum solum ovulum granulosum est. Tum diíferentia polaris in humore 
magis magisque evolvitur, fluidum nativum dilutius fit et granula contra 
plura in eo evolvuntur. 

Membrana, quam granulosam dixi, principio stratum satis crassum et 
continuum est, tum granula in ea magis excoluntur, quae externa super- 
ficie tenuissimo tegmine albuminoso tegi videntur, nunquam quidem ita 
separato ac in ovis avium, tamen membranae vitelli (avium) aemulo. —Di- 
scus proligerus magis condensatur et ovulum pedetentim ab eo sejungitur 
membrana corticali, quam utique pro secretione ex ovuli globulo habeo. 
Uti enim quodcumque granulum peripheriam habet pellucidam (in granulis 
membranae granulosae bene perceptilem et fortasse cum halone ab aucto- 
ribus circa globulos sanguinis observato comparandam), ita et quaeque 
granulorum congeries peripheria communi se circumdat. In ovulo cavitas 
centralis oritur, granulis ad peripheriam tendentibus. Omnis enim evolu- 
tio in eo nititur, quod a centro ad peripheriam tendat formatio. Etiam 


discum proligerum et ovulum ad peripheriam progrediente evolutione vehi, 

observationes in mammalibus si nondum stricte probant, suadet tamen 
comparatio cum ovis reliquorum animalium. [n vesiculis maturis denique 
stratum internum Zhecae crassius fit, sigma vero tenuius demum evadit. 

De corporis lutei genesi satis dissentiunt observatores. Me judice, 
minime corpus novum est, sed stratum internum thecae magis evolutum. 
Quod sequentibus observationibus demonstrari posse puto. 

1. Circa corporis lutei partem immersam unum modo involucrum 
discernere potui, quod ZAecae strato externo respondet. Ex eadem enim 
tela constituitur nunc paululum distensa, uti facile in magnis vaccarum, 
ovium, porcarum corporibus luteis probatur. Nec reliquae circa corporis 
lutei vestimenta disquisitiones dissuadent. 

2. Apertura corporis lutei nondum confecti idem docet; cingitur 
enim peristomio laciniato. Has lacinias minime esse indus prolongatio- 
nes, sed ipsius corporis lutei, distinctissime vidi paulo post rupturam in 
ovariis caninis, cuniculinis et porcinis. Zndusii apertura enim major est 
cingitque  peristomium (Fzg. X17.)  Peristomium vero eandem habet 
formam ac stigma supra descriptum nec quidquam aliud est. 

3. Expulso vesiculae Graafianae nucleo fluidi albuminosi aliquid re- 
manet, ex quo vero nunquam corporis lutei massam augeri inde concludo, 
quod 1) superficies hujusce interna semper definite circumscripta sit in 
quacumque protuberantia; 2) saepissime in suibus corpora lutea per totam 
graviditatem cava et fluido spisso albuminoso impleta inveniantur, dum 
alia sunt solida. Hoc inde pendere videtur, quod in aliis corporis lutei 
excrescentiae (protuberantiae) internae cavitatem  compleant et fluidum 
propellant antequam laciniae peristomii concreverint, in aliis laciniae con- 
crescant ante corporis soliditatem lutei. Nunquam enim apertura clausa 
humor in corpus luteum inclusus mutatur. [n canibus et ruminantibus 
corpora lutea, si clausa erant, cava me invenisse non memini: in his 
apertura primitus major est quam in suibus. 

4. Corpus luteum statim post ovuli ejectionem adest. In ea cane, 
quae ova ex tubis suppeditaverat, corpus luteum inveni cavum, late 
apertum, non valde crassum, superficie externa rugatum (quam superfi- 
ciem corpora ruminantium lutea servare solent, unde vana illa compara- 


tio cum glandulae acinis), interna multis eminentiis, quas cum rugis et 
villis componerem crassissimis, obsita. Eminentiae rubebant vasis amplis, 
jam nudis oculis sine injectione apparentibus. Doleo, me aliis investiga- 
tionibus detentum haec corpora lutea non delineavisse. — Aliud paulo 
provectius is. XIF. exhibui lectoribus. 

9. fed jam ante nuclei ejectionem thecae stratum. internum. meta- 
morphosin in corpus luteum subire persuasum mihi habeo. [n cuniculo 
quodam, cujus ova in utero jam jacebant, nescio quo casu, una vesicula 
valde turgens adhuc clausa erat. Apertam eam nondum fuisse ovuli prae- 
sentia. demonstravit. — Corpus luteum certe tamen adfuit quamquam tenue 
et sine excrescentiis internis. Idem in vesiculis turgidis porcarum me ob- 
servasse puto, in quibus stratum internum thecae incrassatum et paululum 
ex luteo rubens inveni. Corpus luteum in suibus enim nunquam vere lu- 
teum est. Ante stigmatis aperturam lutescit quidem, sed post nuclei eje- 
ctionem rubrum fit. Eundem colorem in canibus habet; in vacca luteo- 
aurantiacum est; in homine in primordio flavum. Quemnam colorem post- 
hac in femina humana habeat, non satis expertus sum in ovariis recenti- 
bus.  Persuasum ergo habeo, jam turgente vesicula Graafianma stratum 
ihecae internum | incrassari et, disrupto indusio, a strato externo et am- 
biente tela cellulosa nunc se contrahentibus crispari, unde rugae jam na- 
scuntur internae, quae tamen subito majores excrescentias propellunt vil- 
lis maximis similes, et postremo inter se confluunt. Ex quolibet arteria- 
rum fine in stratum internum penetrante nunc reticulum parvum excre- 
scentiae cuique nascitur. 

6. Haud minus in vesiculis porcinis morbose multo humore (non- 
nunquam ad ovi gallinacei minoris ambitum) distensis 7hecae stratum in- 
ternum corporis lutei indolem induit. —Crassitiem. semilineae assecutum 
vidi: num fortasse corpora lutea hydropica nec vesiculae morbosae ? 

7. Quibus disquisitionibus ut finem imponam, afferam tandem me 
in puella libidinosa thecae stratum internum vesiculae adhuc clausae jam 
omnino flavum vidisse. In alia puella, quae morti se dederat, procul 
dubio ob inchoatam graviditatem corpus luteum inveni apertum. — Cujus 
cavitas, ratione ad vesiculam habita, major erat quam in ullo corpore 

luteo alterius animalis. mihi obvio, et protuberantiae internae minores. 
Unde, quaeso, haec differentia, nisi ex eo pendet, quod vesicula Graa- 
fiana humana a densiore tela cellulosa cireumdata minus contrahatur post 
evacuationem ? Ovum in hoc casu rarissime se offerenti non inveni, quod 
quidem tunc temporis proh dolor! ovum minimum mammalium nondum 
cognoveram. 

Ad ovum redeamus. Ex ovario ejectum a tubae apertura abdomi- 
nali recipitur. Quod ut certius et melius fiat, haec apertura non tantum 
sub infundibuli forma extenditur, sed et alia adsunt adminicula. In ani- 
malibus nonnullis, in quibus ala vespertilionis anatomicorum vix excavata 
sed potius plana est, infundibuli ostium peristomio laciniato cingitur vel 
sic dictis fimbriis; ita in homine, simia. In aliis ala vespertilionis ante- 
riora versus in bullam extensa est, quo fit, ut ostium tubae ovario sit 
propius. In his ostium jam magis apertum fimbriis caret veris. Exempla 
habemus in ruminantibus. Sunt porro alia animalia, in quibus bulla di- 
cta sit profundior et posteriora versus ad aperturam quandam contracta. 
Ad haec pertinent sus et delphinus. "Tubae infundibulum ad bullae aper- 
turam aperitur nullis, me judice, fimbriis, sed rugis obsitum et ostio ma- 
gno in bullam transit. 'lTempore oestri venerei bulla descripta ovarium 
ut mitra obducit, quod in scrofis saepius, in phocaena semel vidi. Aper- 
tura tam ampla est, ut bulla ab ovario sine laesione distrahi possit. In 
insectivoris bulla jam in saccum mutatur, ovarium uti tunica vaginalis 
semper includens, apertura coarctata quidem sed satis conspicua. In fe- 
ris jam ita contrahitur, ut aditus primo intuitu praetermitti possit; in cane 
rima angusta, in phoca foramen parvum adest. In mustelas inquirendi 
nunc deest occasio. 

Cum ovulo semper membranae granulosae frustula in tubas trans- 
eunt: nam in utero haud minus quam in tubis cum ovis primitivis fru- 
stula dicta semper adsunt. Praeterea in his organis inveniuntur vesiculae 
oleosae, granula polymorpha albuminis et frustula telae cellulosae per cul- 
trum vel forficem abscisa. Quas omnes res observator cautus cum un- 
quam viderit, ova minora cum iis non confundet. Quomodo vero hydati- 
des pro ovis haberi possint, uti PREvosT et DuMas suspicantur, equi- 

dem non intelligo. Hydatides enim licet catenas in suibus viderim, nun- 
quam tamen in tubarum aut uteri cavitate offendi. ^Corpuscula aliena, 
quantum potui, F?s. /71I. pinxi; pleniorem descriptionem supervacaneam 
esse duco. [ter per oviductum faciens ovum mammalium nullam fere sub- 
it metamorphosin nisi quod mucum albuminoso - gelatinosum imbibat, in- 
de paululum crescat et ita quidem, ut granula globuli interni peripheriam 
magis magisque constituant humorem includentem. — Granula cum humore 
vitellum sistunt, cujus cuticula globulum obtegens ex granulis secreta vix 
percipitur, »nembrana corticali jam bene exculta. 

In uterum transmissum ovum citius accrescit majorem [fluidi quanti- 
tatem imbibens et inde cavum et pellucidum fit. Granula ad peripheriam 
magis magisque recedunt et ex superficie sua materiam excernunt, ex qua 
cuticula tenuissima concrescit, cujus superficiei internae granula adhaerent. 
Cuticula haec membrana vitelli est, et granula, de quibus agimus, granu- 
lis vitellinis avium respondent. Villorum vestigia in membrana corticali 
apparent dum in utero ovum libere movetur. Vis formativa a centro ad 
peripheriam agens, cum granula primitus ad peripheriam egerit, tum in 
quocumque granulo massam densiorem ad peripheriam cogit, quo quodque 
granulum in orbem vertitur, granula minora circa centrum pellucidum si- 
stentem. 

Metamorphosis ovi ergo vesiculae Graafianae metamorphosi omnino 
respondet. Sicut in hac granula plurima stratum peripheriam constituant, 
ad cujus superficiem laevis membranula secerni incipit, ita et in formanda 
membrana fit vitellinali. Porro, in vesicula Graafiana stratum proligerum 
cum cumulo adest, cui respondet blastodermatis historia. Pars granulo- 
rum enim in ovo sub membrana vitellinali tumulum constituit, pedetentim 
in discum mutandum. Membrana corticalis 7hecae vices gerit. 

Ovum ante fetus praesentiam lente crescere mihi visum est. Fe- 
tus eodem modo evolvitur, quo in avibus, nec situs in axi transversa ovi 
differt. Primitus spinae dorsalis vestigium apparere videtur. Ex hoc la- 
minae dorsales (plicae primitivae PANDERI) et paulo post laminae ven- 
trales excrescunt. In omnibus enim animalibus vertebratis evolutio (sem- 
per centrifuga) in eo nititur, quod ex toro centrali (columnae vertebralis 


——————— 24 


vestigio) binae laminae sursum tendant ad cavitatem pro medulla spinali 
et cerebro constituendam, et binae deorsum ad cavitates pro organis pla- 
sticis. vasorumque truncis formandas. Quam evolutionem persecutus sum 
in batrachiis, ophidiis et sauriis haud minus quam in avibus. In pisci- 
bus primam quidem non vidi evolutionem, sed quantum ex pisciculis pellu- 
cidis trium linearum, in concharum branchiis semel obviis et breviter ex- 
aminatis et ex majoribus octo ad duodecim lineas explentibus, in spiritu 
vini servatis colligere potui, eandem esse censeo, de quo clarissimus 
RATHKE exspectatissimo suo de piscium evolutione opere certiores nos fa- 
ciet. Verum ad animalia vertebris carentia quod attinet, eorum evolutio- 
nem in articulatis a ventre ad tergum procedere jam ante RATHKII expo- 
sitiones (Jsis 1825 pag. 1098) cum BunpAcH expertus sum et jam anno 
1824 publicis praelectionibus docui, uti auditorum schedulae testabuntur. 
RaATHKE hac de re à BunpACH monitus vere et ineunti aestate anni 
1825 literis contradixit, auctumno autem ejusdem anni publice eam do- 
cuit, propriis sane observationibus subtilissimis edoctus *). 

Dum embryo evolvitur, blastoderma haud dubie extensum et amplia- 
tum cum membrana concrescit vitelli, quo nunc verus saccus intestinalis 
constituitur, ut in avibus. Membranae corticalis villi multo magis propul- 
lulant et ovum ab utero, cujus villi utique excrescunt, arctissime cingitur. 
Substantiae nutritivae, quibus ovum avium jam ante partum prorsus instrui- 
tur in magna sua vitelli et. albuminis quantitate, ex utero mammalium 
commercio villorum pedetentim ovo suppeditantur , quo fit ut saccus inte- 
stinalis in prima periodo crescat, reliquae autem membranae per totam 
graviditatem. 

Sed haec sufficiant de mammalibus, ne repetam quae de concordia 
et differentia in mammalium aviumque evolutione jamjam docui. 


") Quibus nunc publice enunciatis inter nos pax sit post levem stomachum , quem eam 
tantum ob causam prae me tuli, quod jam eo tempore discrimen inter animalia vertebris 
carentia et vertebrata promulgarem, si non disquisitionibus brevibus quidem sed ad hoc discri- 
men dijudicandum sufficientibus fretus, speraverim, me hoc amici observationibus additu- 
rum esse, 


Comparatio ovuli mammalium cum ovis reliquorum 
animalium. 


Relata si cum iis comparamus, quae de animalium ovis hucusque 
nota erant; ova mammalium, ad genesin quod attinet, non differre tantum 
sed omnino peculiaria esse videntur. Mens humana vero nullo modo ac- 
quiescit in sola differentia inter res naturales ejusdem dignitatis et relatio- 
nis cognoscenda. Jam dudum docuit morphologiae studium, omnem cujus- 
vis organi (ne omnium dicamus organorum) differentiam inter limites 
majoris similitudinis teneri. Quid? Ova mammalium huic doctrinae a 
Casp. Fnip. Worr tanta jam claritate demonstratae contradicerent ! 

Hisce cogitationibus commotus complurium animalium ova accuratius 
examinare constitui. Exercitationibus circa hanc rem facem praetulit ex- 
cellentissima dissertatio, qua JoANNES Ev. PuRKINJE venerabili BLUMEN- 
BACH semisaecularia gratulatus est. Libellus, parvi quidem ambitus, sed 
gravissimi argumenti, publice, quantum scio, non venditur, sed mutuo: 
academiarum commercio literario duntaxat distributus est, quo evenit, ut 
haud ante autumnum anni 1826 eum cognoverim. "Titulum habet sequen- 
tem: Joan. Fried. Blumenbachio etc. summorum in medicina honorum 
semisaecularia gratulatur ordo medicorum  Fratislaviensium | interprete 
Joanne Ev. Purkinje P. P. O. Subjectae sunt. symbolae ad ovi avium 
historiam | ante incubationem ; cum duobus  lithographis. | Pratislaviae, 
typis universitatis (anno 1825 mense Sept. edit.). 

Quae oculatissimus PURKINJE observavit, sunt haec: In avium ovis, 
dum in ovario jacent, sub membrana vitelli stratum tenuissimum granulo- 
rum vitellinorum adest, quae uno loco magis stipata zonulam (quam discum 
proligerum nominavimus) constituunt. Zonae superficies internae cumulum 
mammaeformem eorundem granulorum ad interiora vergentem exhibet. In 
cacumine cumuli porus pellucidus, qui ab utraque disci pagina conspici 
potest, formae circularis integerrimae offertur, cujus diameter sextam fere 
lineae partem explet. Hunc porum, qui medium cicatriculae cumulum per- 
tundere videtur, vesicula occupat minutissima, quae substantiae granulosae 

immersa, duas tantum facies, alteram versus membranam vitelli, alteram 
per colliculi cacumen cratere ibi parvulo circumdatam , liberas praesentat, 
ita tamen, ut ibi aliquantulum membranae adhaereat, hic vero stratum sim- 
plex granulorum inter se cohaerentium per eam continuatur.  Vesicula 
humorem diffluum continet limpidissimum. In cicatricula ovorum partorum 
et in utero vel in oviductu latentium nunquam invenitur, in vitellis autem, 
dum in ovario sunt, ne minimis quidem exceptis, semper adesse videtur, 
quare Cl. PURKINJE vesiculam dictam ovi primordia constituere suspicatur. 

Quibus tamen liceat addere, me quoque in ovis minimis, ob granu- 
lorum defectum pellucidis, vesiculam quandam vidisse, et quidem, ni fal- 
lor, ad centrum magis positam quam posthac sita est. In ovis a & lin. 
ad unius lineae diametrum excretis, obscurioribus et albescentibus, vesi- 
cula jam sine dissectione non apparet. Videmus quidem sub microscopio 
orbem in ovo satis magnum, qui tamen non a vesicula sed a vitelli mem- 
brana pendet per thecam transparente. —Vitelli membrana hoc tempore 
crassissima et granulosa est ita, ut optime mereatur nomen »nemóranae 
granulosae, quam PURKINJE quoque ita describit. Autumat vero granula 
superficiei internae membranae adhaerere; sed innata sunt, me judice, 
et membrana potius ex iis quodammodo constituitur; abstergi enim non 
possunt. Posthac membrana granulosa in stratum externum laeve, conti- 
nuum — membranam vitelli puta — et stratum granulosum, vitelli peri- 
pheriam efficiens, sejungi mihi visa est. Quae qualicumque modo sese ha- 
beant, id quidem certum habeo, vesiculam tunc temporis non in strato 
granuloso jacere, sed sub eo locum habere eidemque ab interiori latere 
impressionem dare, ut ovulam mammalium. 

Quae praeterea excellentissima docentur in opere dicto, huc non 
pertinent. 

Fesiculam | Purkinji (hoc nomen enim justo titulo geret illa, licet 
forsan jam ab alio observatore visa sit, cum auctor noster eam tam 
accuratis et subtilibus investigationibus persecutus sit, ut nunc demum 
nota et historia ejus in ovo gallinaceo fere absoluta videatur) in aliis ovis 
quaesivi, atque, nisi in iisdem relationibus, tamen in similibus, in omnibus 
inveni. His investigationibus multum temporis et operae navavi, eas vero 

nondum absolutas esse optime scio, neque absolvi posse nisi plurium 
annorum labore credo. 

Omnia, quae circa quodeumque ovorum genus vidi, dubitavi et re- 
vidi, hic penitus referre taediosum esset. Saepe enim est difficile dijudi- 
catu, quodnam nomen pars aliqua mereatur. Ea igitur tantum exponam, 
quae mihi summam observationum conficere videntur, et quidem non ovo- 
rum genera secuturus, sed partes constitutivas. Ova mammalium nunc 
penitus negligamus. 

In omnibus igitur ovis a me examinatis vesicula  Purkinji adest 
ante evolutionem absolutam. In minoribus jam apparet, imo primum 
ovi vestigium esse videtur, circa quod vitellus colligitur. Mollusca circa 
hanc originem me fecerunt cerüiorem ; in molluscis enim vesiculas pellu- 
cidas minimas ante ova vidi, tum vesiculas strato vitelli obtectas et po- 
stremo ova magis magisque evoluta. ldem, ni fallor, valet de Lumbrico 
nec non de Hirudine. [n aliis ovis evolutis ita definite observari non 
potest, quoniam quidem Zhecis conduntur. 

Vesicula cumulo innata est, ratione ad vesiculam admodum variante. 
In aliis enim maximus, uti in molluscis, in aliis minor, ubi vesicula ma- 
gis exculta est, uti in sauriis et ophidiis. — Cumulus praeterea in ani- 
malibus inferiorum classium non ita manifeste granulosus est quam in su- 
periorum: in molluscis albumini inspissato fere par est. In insectis cumu- 
lum hucusque discernere non potui; idem de piscibus confiteor; in his 
enim vesicula satis magna a globulis oleosis stratum quoddam conficien- 
tibus cito obvelatur. Quod stratum num discum referat cumulumque 
nescio. In batrachiis, quibus utique vesicula est maxima, distincte appa- 
ret circa eam massa peculiaris, quam pro cumulo habeo. 

Nec vesicula praeter magnitudinem ejusdem indolis est. In ovis 
junioribus omnium animalium pellucida est, fluido nunc nulla nunc minu- 
tissima granula fovente impleta. In molluscis, annelidibus, insectis, 
crustaceis (Astaco fluv.), batrachiis et avibus in hoc statu remanere vi- 
detur, quamvis in nonnullis ad maturitatem jam granulorum copia augeatur. 
In ophidiis et sauriis vero granula fluidi inclusi majora et frequentiora 
apparent, tum lutescunt et ad maturitatem tandem saccum internum con- 

stituunt, vesiculae membranae adjacentem ; in ovis maturis saccus internus 
granulosus a membranula vesicae externa pedetentim recedit et collabitur, 
sí vesicula aquae submersa est; de quo conf. Fzsuras XVII. et XP III., 
XXI. et XXII. 

In omnibus animalibus, ni fallor, vesicula a medio ad peripheriam 
recedit, quae res in batrachiis optime observatur. In ranis enim bufo- 
nibus, salamandris compluribus vesiculam in ovis immaturis a membrana 
vitelli satis distantem inveni. Idemque de avibus jam docui, ubi vero 
multo citius in superficie apparet. Diutius in lacertis remanet, ita ut in 
ovis jam dudum luteis punctum pellucidum (vesicula scilicet) non animad- 
vertatur. "Talia ova sub aqua cum caute secantur, distincte invenitur 
stratum vitellinarium, cui vesicula. Purkinji jam interiori lateri facit im- 
pressionem (Fg. XIX.). Postea sub membrana vitelli jacet, strato gra- 
nuloso perforato, quod luce clarius vidi in ranarum ovis, ubi imo vesi- 
cula magna membranam vitelli in colliculum elevat. Haud minus in Ano- 
dontis vesiculam cum cumulo e vitello protuberare vidi. 

In ovis partu jam editis nunquam inveni vesiculam. (Piscium ova 
parta examinare hucusque datum non est) Jam in oviductu non inveni- 
tur. Nihilominus cum PURKINJE non facio, qui oviductus pressione vesi- 
culam disrumpi credit. Semel enim in ovo gallinaceo maturo, in ovario 
quidem retento sed ad ejectionem parato, vesiculam non inveni. Quam 
unicam observationem multi non facio, cum facillimum sit in errorem 
labi. Majoris mihi videtur momenti, quod in teneris serpentum: oviducti- 
bus ova non minus vesicula carere visa sint, et quod vesiculam protube- 
rantem jam in ovis ranarum ovario adhuc retentis observaverim. Denique 
ova in ovariis insectorum matura vesicula carent, immatura vero in ova- 
riorum apicibus nidulantia eadem praedita sunt. Num forsan fecunda- 
tione vesicula dissolvitur? Id quidem non credo; in batrachiis enim ova 
in oviductu vecta vesicula carent longe «ante fecundationem ; in insectis 
perfectis fecundatio in alterno. fine apparatus genitalis fieri videtur, ova 
autem jam omnia, supremis et vix apparentibus tantum exceptis, vesicula 
carent. Imo in nymphis ova majora et ad maturitatem magis provecta, 
certe vero nondum fecundata, carent vesicula, quae tamen in minoribus 

adest atque superioribus. In ovis denique, quae gallinae sine gallo viven- 
tes enixae sunt, vesicula deest, et jam in oviductu deerat, ut PURKINJE 
jamjam observavit atque ego expertus sum. Inde vesiculam colligo ex 
ovo maturo protrudi et dissolvi inter vitellum vitellique membranam ante 
fecundationem. — Nusquam tamen membranam vitelli perforat. ^ Docent 
quidem PnEvosT et DuwAs, ova ranarum recens edita porum habere in 
membranis.  Contrariam ego quidem habeo sententiam. —Maculam enim lu- 
team in summo vertice ovorum ranae saepius obviam ea subtilitate et 
pertinacitate examinavi, qualem rei difficultas tantorumque virorum gra- 
vitas requirunt, at foramen non inveni in vitelli membrana.  Punctulum 
obscurum in macula lutea ab fovea angusta et profunda in ipso vitello 
pendet. Stratum praeterea granulorum nigrum foramine pertusum esse 
vidi (Fig. XXFTI*.) et vitellum cum materia aliqua minus granulosa 
(nuclei scilicet) supra margines strati dicti eminere, ut haec omnia Fig. 
AX/FTI *. pinxi. Itaque stratum nigrum ab interiore facie ad exterio- 
rem, illaesa vitelli membrana, pertusum esse clare apparuit. Haec mense 
Aprili in Rana temporaria visa et picta optime congruunt cum vesiculae 
protuberantia mense Majo exeunte in Rana esculenta observata et magna 
caverna in iis ovis, in quibus vesicula modo disparuerat. Nec PURKINJE, 
qui in avium ovis ex vesicula dissoluta nasci conjicit sic dictum colliqua- 
mentum, sequi queo, cum quidem in ovo maturo vesicula certe ex strato 
granuloso jamjam promineat. Praeterea, num revera in oviductu jam 
colliquamento gaudent ova gallinacea? — Liceat igitur mihi quoque pro- 
ponere hypothesin, ab ulterioribus disquisitionibus vel in dogma sancien- 
dam vel cum aliis refutandam. — Pesiculam Purkinji partem ovi efficacem 
esse credo, qua facultas feminina vim exerceat, ut facultas masculina se- 
mini inest virili. Vesiculae igitur protrusio et dissolutio ab ovi maturitate 
et forsan irritatione penderent. Post fecundationem verum blastoderma 
eo loco evolvitur, quo vesiculae humor effusus est. Macula enim in ovis 
gallinaceis obvia dum in ovario continentur, blastodermatis nomen non 
meretur, sed ejus prodromus potius videtur.  Vitello paululum immersa 
est et ambitu non gaudet definite circumscripto. In omnibus, ni fallor, 
ovis stratum quoddam granulosum ante blastodermatis evolutionem adest, 

vel sub disci, vel sub laminae magis extensae et curvatae forma, sem- 
per vero disci proligeri mammalium, de quo diximus, locum tenens. 
Minora Astaci fluviatilis ova saepenumero magnopere complanata sunt, 
quoniam quidem nihil fere continent, nisi stratum granulosum cum vesi- 
cula et cumulo (is. XXIII.). In ophidiis et sauriis talem discum in 
ovis ad summam pene maturitatem provectis maxime excultum inveni 
halonibusque plus minusve notatum.  Granula enim in circulos ita conge- 


sta erant, ut in aliis — magis luteis — granula praevalerent, in aliis — 
magis obscuris — latex granula conjungens (Fig. X/TJ.). Blastoderma e 


contrario in oviductu serpentum post conceptionem et vesiculam disruptam 
crassius reperi, supra vitellum elevatum facileque auferendum, licet mar- 
ginibus cum vitello concretum adhuc esset, nullis halonibus primitus nota- 
tum, imo oblongum: cum quidem stratum, quod cum disco proligero 
compono, orbiculare esset. In batrachis, acephalis, gasteropodibus di- 
scum proligerum circa vesiculam non vidi; in his etenim pro disco im- 
merso granulosum stratum circa vitelli partem majorem bene percipitur. 
In batrachiüs nigrum est ovique dimidium amplectitur. — Id, postquam 
vesicula perforatum est, crassius fit multumque in ambitu crescit, jam 
blastodermatis vices gerens. Discus vel stratum proligerum in omnibus 
forsitan ovis aliquid ad blastoderma constituendum confert; ubi vero pri- 
mitus magis a membrana vitelli distat, non tam directe in blastoderma 
mutatur. Sic in Astaco fluviatili exeunte autumno discum proligerum in 
ovis majoribus haud minus discrevi, quam in minimis post annos deponen- 
dis. Mense Aprili vero, ubi ova jam parta sub cauda inveniuntur, pri- 
mitus blastoderma adest nullum, tum sub forma nebulae indeterminatae 
apparet (Z?s. X X X.), mox solidescit et limites distinctos exhibet, quasi 
disci proligeri substantia sensim semsimque huc migraret. Simile quid 
HEROLD in aranearum ovis observasse videtur, cum de macula loquatur 
dissoluta et denuo formata. 

Aique ad ovorum conditionem quod attinet, haec duntaxat monebo. 
Ova gignuntur in ovariorum parenchymate, quod in superioribus anima- 
libus, generatim sumtis, densius esse solet quam in inferioribus, in quibus 
ad statum liquidum Ífere nonnunquam accedit. Cum rebus comparandis 

semper claritatem afferat, eandem rem, quacumque sub forma apparet, 
eodem nomine signare, voce uti velim, quae ubique adhibenda: sit. Vox 
,sarcocarpium*, a RuüCHARD pro parenchymate pericarpii (et inde etiam 
germinis) plantarum proposita in animalia non satis quadrare videtur; aliam 
ergo de mycophilis desumam, s/roma (Lager) scilicet. ,Stroma cum ovarii 
indusio id constituit, quod BunpAcH in omnibus organis proliferis, vel 
ova foveant vel sporas, matricem nominat. Ova stromati vel innata sunt, 
ut in pluribus animalibus; vel imposita, ut in Hirudinibus, quarum s£roma 
singularem filorum crassiorum formam habet, distante 2ndusio. Ova prae- 
terea vel Zhecis continentur (in plurimis animalibus), vel iis carent (in 
annelidibus, acanthocephalis, trematodibus aliisque). 7/ec«e denique vel 
ovo cuique sunt propriae, quae res, ni fallor, de animalibus verte- 
bratis omnibus valet, pluribusve ovis communes. — Thecae communes prae- 
ter ova massam continent s/romatis vices pro singulis ovis gerentem, et 
sporangiis botanicorum aequiparandae sunt.  Inclusum illud stroma sub 
stromatis interni nomine à. stromate extra thecas posito discerno. — TAe- 
cae communes, quantum scio, nunquam cum ovarii indusio concretae sunt, 
verum partu ejiciuntur cum stromate interno. In acephalis tales 7hecae 
conununes manifestae apparent. Quid tamen de insectis sentiam , dubius 
adhuc sum.  Ovaria igitur ita dicta pro meris /hecis sumerem comnumi- 
bus, sic ut stroma externum omnino deesset, et materia pulposa inter ova 
sub variis formis (modo clavas constituit inter ova sitas, modo corpora 
utrimque excavata, piscium vertebris similibus, modo omnino deesse vide- 
tur) observanda stromatis interni nomen mereretur. Haec suadet ovario- 
rum connexus cum vase dorsali vel corde, nec non indusium, quo ovaria 
in erucis circumdantur. — Quod si a vero non recedere videtur, quid de 
naemotoideis censendum est? In acanthocephalis ova massae semifluidae 
innata sunt, quae, cum in ovarii cavitate sit, ad s/roma internum insecto- 
rum accedit , /hecis vero communibus non includitur. 

Sed haec sufficiant ad ovaria mammalium comparanda eorumque 
contenta cum ovario et ovis reliquorum animalium. | S?roma habemus in 
mammalibus stipatum. — Cui stromati innatae sunt vesiculae Graafianae, 
quae cum reliquorum animalium ovis comparatae miram exhibent concor- 

diam, cum ad partes constituentes tantum respicimus. —Conferamus v. c. 
mammalis cujusdam ovarium cum avis ovario et ranae.  Ovarii indusium, 
stroma, thecae adsunt, ea tantum differentia, quod indusium et stro- 
ma in avibus ranisque tenuiora sint, quod in ranis praeterea indusium 
internum propter internas cavitates appareat tenuissimum, quodque tandem 
theca in ranis ad interiora aperiatur et calycem interiorem bene distin- 
guendum efficiat. Venit tum vitelli membrana, quae in mammalibus ad- 
est sub membranae forma granulosae. Cum membrana vitelli in avibus 
et reptllibus primitus sub membranae forma appareat granulosae et ex 
hac sejungatur, dubius non haereo vesiculam mammalium Graafianam circa 
hanc partem cum ovo reliquorum animalium vertebratorum immaturo com- 
ponere. Vitellus avium et ranarum e granulis permultis vitellinis mino- 
rique quantitate albuminis fluidi constat.  Vesiculae Graafianae eo dunta- 
xat differunt, quod minorem habeant granulorum quantitatem , majorem 
contra fluidi nativi albuminosi. Praeterea ovis similes sunt. Habent vesi- 
culam enim inclusam (ovulum scilicet in mammalibus) cumulo immersam 
stratumque proligerum nunc vesiculam cingens nunc ei superjacens.  J'esi- 
cula ergo Graafiana cum. ad. ovarium. generatimque ad corpus mater- 
num respiciamus, ovum sane est mammalium. Sed evolutionem quod 
attinet, vehementer discrepat a reliquorum ovo animalium, quorum ovi 
nucleus integer ex ovario devehitur, fetui nascituro non sedem tantum 
praebiturus sed in ipsum potius fetum transformandus. In mammalibus 
vero vesicula innata vitellum magis excultum continet et ratione ad fe- 
tum. geniturum habita verum sese probat ovum. | Qvum fetale dici possit 
in ovo materno. Mammalia ergo habent ovum in ovo aut, si hac dicendi 
formula uti licet, ovum in secunda potentia. *) 

Quam differentiam ut melius concipiamus, ad saurios redeamus et 
ophidios, quorum ovum ad mammalium ovum propius accedit, quando- 
quidem vesicula Purkinji ad maturitatem granulorum vitellinorum haud 

) Quapropter in vesicula Graafiana describenda $. 4. voce ovuli semper usus sum, quia 
vesicula Graafiana ipsa ovum refert, respecto ovario, ex ovulo autem fit ovum fetale. 

parvam continet copiam in sacculum internum demum coalescentium. Unde 
haec concordia! Lacertarum et serpentum ova in oviductu saepius exami- 
navi et fetum in oviductu per plures hebdomades evolvi didici, et non 
deponi, nisi allantoide jam bene exculta ad respirationemque in se reci- 
piendam apta, serpentibus aliquot et Lacerta crocea exceptis, fetum usque 
ad ovi velamentorum rupturam retinentibus.*) Ex quo concludo: quo diu- 
dius in corpore materno fetus foventur, eo magis jam primitus exculta 
videtur ovi vesicula innata , quae in mammalibus eo pervenit ut omnes 
ovi virtutes in sese recipiat et reliquae ovi partes parvi momenti extra- 
neae quasi fiant. Quae sententia ex observationibus hausta mirifice sane 
cum hypothesi nostra congruit, vesiculam Purkinji partem. esse effica- 
cem sexus sequioris; nam quo major vis matris in fetum, eo magis ex- 
culta esse debet pars ovi efficax, eoque diuturnior pulli sedes in matris 
corpore. Crediderim fere commorationem fetus a matris potius vi et inde 
ab indole ovi pendere, quam a fetus necessitate. Nam ovis ex oviductu 
Lacertarum promtis fetus mimime moritur. 

Finem jamjam assecutus quandam solvere lubet dubitationem. — Quae- 
rent enim fortasse nonnulli: quid? cum vesiculae Graafianae ova reliquo- 
rum animalium aequant, quae est causa, cur in mammalibus duntaxat cor- 
pus luteum oriatur? Quibus hoc ab ovarii stromate et thecae indole pendere 
respondeo. Illud enim in solis mammalibus tantae est densitatis, ut thecae 
cito collabi nequeant. Atque thecas quod attinet, in avibus, quas exempli 
gratia eligimus, microscopio adhibito, puncta in strato interno exhibent pel- 
lucida, quae vel pervia vasorumque fines sunt, vel cuticula tenui tantum 
teguntur. Quibus igitur punctis secretio facillime efficitur. In mammalibus 
lucidiora quidem non desunt puncta; minime tamen perforata, verum ita 
constituta, quales sunt cryptae muciparae in membranis mucosis, quan- 
tum  anatomicis innotuerunt: contra in mammalibus vasa in uterum 


*) Lacerta crocea Wolffii certe vivipara est. Ejusdem fetus jam fere confectos ex ovi- 
ductu excidi. A Lacerta agili, non obstante magna verborum farragine a Fznp. Scuvrrzr in 
Verzeichnis der. Doubleiten. des zoologischen Museums zu Berlin, 1823, p. 93 seq. prolata, toto 
coelo diversa est. Differt non tantum colore et magnitudine, sed poris femoralibus, collaris 
et squamarum structura. 5 

hiant, ubi humorum nutritiorum major quam in thecas affluxus est. Ete- 
nim talia ostia nec ita parva in aliquot uteris vidi distinctissime. Itaque 
in mammalibus secretionem in theca eo modo perfici persuasum habeo, 
quem DOoELLINGER exposuit, i. e. praeeunte organi secernentis nutriti- 
one, in ceteris animalibus vitellum ex sanguine potius ita secerni, qua- 
lem veteres secretionem generatim crediderunt. His quam plurimum arri- 
dere JoaNNIis MUELLER detecta in insectis, non est, cur moneam. 'Trans- 
itum enim vasorum in ovarii thecas exposuit. Quae cum ita sint, fa- 
cile profecto perspicies, in mammalibus materia formativa per humorum 
congestionem advecta thecas amplificari incrassarique, atque in avibus ex 
eadem materia jam statim fieri secretionem. — Vitello enim avium ejecto 
diminui quidem illam secretionem sed non prorsus sisti, inde colligo, 
quod, si contra regulam in avibus stigma denuo concrescit, calyx humore 
vitello simili impletur. Calyces hujusmodi PURKINJE pro ovis corruptis 
habet, at vero, nisi memoria me fallit, membrana vitelli carent. 

Conciíluwusio. 


Omne animal, quod coitu maris et feminae gignitur, ex ovo evol- 
vitur, nullum ex mero liquore formativo. 

Semen virile per cuticulam ovi, nullo foramine perviam, in ovum et 
praeprimis in partem quandam ovi innatam agit. 

Evolutio omnis e centro ad peripheriam tendit. Partes ergo cen- 
trales ante periphericas formantur. 

Idem evolutionis modus in omnibus animalibus vertebratis a rhachide 
incipiens. 

Sed finem imponam epistolae jam aequo longiori, VESTRO judicio, 
quae in hac disquisitione exposui, subjiciens. 

In mammalibus si quid novi inveni, id non perspectum habuisse me 
confiteor, nisi DOELLINGERI ac PANDERI observationibus edoctus fuissem. 
Quapropter voti, quod intimo pectore foveo, enunciandi veniam a VoBis 
peto. Faxit Deus ter Optimus Maximus, ut VESTER PANDER pertina- 
cissimo morbo a literis detentus pristinam recuperet valetudinem, ut cum 
laurea, annis jam juvenibus sibi vindicata, alias aetate virili paratas con- 
jungat in patriae gloriam et scientiae naturalis incrementum. 

Valete mihique favere nolite desinere. 


Dabam Regiomonti. Prid. Iduum Quinct. 1827. 

Tabulae explicatio. 


F iguras exhibitas ita disponere studui, ut earum conspectu contempla- 
ior citius ea perspiciat, quae in epistola tractavi. Hac ex causa, eaedem res, 
si magnitudine naturali et tum aucta magnitudine proponuntur, iisdem numeris 
signantur, et quidem ita, ut signa arabica magnitudinem naturalem, romana 
decies auctam, romana cum asterisco (II*) tricies auctam magnitudinem indi- 
cent. Ubi lineola supra numerum romanum adest, figura vicies aucta est, 
lineola infraà numeri signum romanum quinquies auctam figuram indicat. 
Praeterea magnitudinis naturalis figuras in primam seriem disposui, tricies 
auctas in tertiam seriem. 


Monendum denique est, in binis zonis atris ea, quae pellucida sunt, ob- 
scuriora videri, contra, quae alba picta sunt, albedinem non pellucidam habere. 
Zonas illas elegi, ut obscuritas ovulorum minorum melius in oculos incidat. 

Haec jam est figurarum singularum explicatio : 


in prima serie obviarum |in secunda serie obviarum|in tertia serie obviarum. 
Fig. 1. Ovulum minus ex| Fig. J. Idem decies au-| Fig. J.* Idem tricies au- 


ovario canis cum disco ctum. ctum ad discum proli- 
proligero. Magn. nat. É gerum plenius demon- 
Obs. Symmetriae causa strandum. 


tantum figurae auctae 
hanc in magnitudine 
naturali adjicere volui, 
licet ovum tam parvum 
sit, uta sculptore ita 
exarari non possit, nam 
ab oculis acutioribus vix 


percipitur. 

Fig. 2. Ovulum canis ex| Fig. IJ. Idem decies au-| Fig. II.* Ejusdem globulus 
ovario, maturius, cum ctum.Pars disci proligeri dilaceratus ad demon- 
disco proligero. Magn. ablata est, ut membra- strandam cavitatem. 
nàt. na corticalis Jam forma- 


tain conspectum veniat. 


Fig. 3 Ovum canis ex tuba 
Fallopii. Magn. nat. 
Fig. 4. Ovum canis ex ute- 
ro, jam pellucidum, dia- 
metro $lin. Magn. nat. 


Fig. 5. Ovum canis ex 
utero magis evolutum 
et pellucidum, diametr. 
ilin. Magn. nat. 


Fig. 6. Ovum caninum 
duodecim dierum cum 
embryone magnitudine 
naturali (ad iconem, 
quam dederunt Pnt- 
vosT et Dumas, recu- 
sum.) 

Fig. 7. Ovum 
trium circiter hebdo- 
madum, magnitudine 
naturali. 


caninum 


Fig. PII. Fetus caninus, 

Fig. III. Idem decies au-| Fzg. III. * 


ctum. 
Fig. IP. Idem decies au- 
ctum et quidem in. 


Fis. IF.^ ita visum, ut 
blastodermatis primor- 
dium infimum locum 
teneat, quare obscurius 
apparet ; 

Fis. IF. a latere visum 
post membranarum se- 
parationem. 

Fis.F. ldem decies au- 

— etum. 


Fig.P.* post multas horas 
valde collapsum, blasto- 
dermate a latere viso. 

Fig. V." "Turgens, blasto- 
dermate locum supre- 
mum tenente. 

Fig. FI. Ejusdem ovi fe- 
tus auctus. 


Fig. FII. Ejusdem ovi fe- 
, tus decies auctus, a la- 
tere et sectione trans- 
versa pictus. Apparet 


enim in 


Idem tricies 


auctum, 
Figs. IP.* Ejusdem ovi 
particula ^ membranae 


internae tricies aucta. 


Figs. P.* Ejusdem ovi 
particula À membranae 
internae tricies aucta. 


Fig. FII.* Vili ejusdem 
ovi tricies aucti. 


lateri sinistro incumbens, resecta vaginae capitis 


parte dextra, nec non sacci intestinalis parte dextra. 

«a.b. Transitus laminae pituitosae sacci intestinalis in vaginam capitis. 
a.c.d.e. Vagina capitis dissecta. 

e. f. Vena descendens dextra reclinata. f* locus, quem primitus tenuerat. 
e.g. Atrium cordis. 

À. Ventriculus cordis. 

i. à. Pericardium. 

Kk. Bulbus. 

l. Aorta. 

sn. n. 0. Encephalon. 

m. Auris et medulla oblongata. 

n. Corpus quadrigeminum. 

o. Oculus et cerebrum. 

p. Aditus ad intestinum crassum. 

e. p. Sutura vel sulcus intestini medii. 

g. r. e. p. Intestini paries sinister. 

s. t. e. p. Intestini paries dexter. 

g.r. Angulus, quo paries intestini sinister in saccum intestinalem transit. 
wu.v. w. Área vasculosa. 

Q. r.1». Área pellucida. 

w.s. Vena ascendens. 

x.y. "* et** Amnion. 

z. Saccus urinarius s. Allantois. 


Fig. FII." Ejusdem embryonis sectio transversa in medio dorso facta, decies 
aucta. 
«. Dorsi culmen. 
a. b. Lamina dorsalis. 
b.c. Lamina ventralis. 
d. Saccus intestinalis. 
e. Angulus, quo intestini paries in sacum intestinalem transit. 
d.e. ergo limbus secundus Worrrr. 
f. Sutura intestini apud Worrr. 
£g. Columnae vertebralis primordium. 
h. Chorda dorsàlis. 
i. Amnion. 
Kk. Medulla spinalis. 


Fig. F III. Corpora aliena, in utero et tubis obvia, decies aucta. 
I. Bullae oleosae. 

II. Concrementa albuminosa. 

III. Telae cellulosae particulae. 

IV. Membranae granulosae frustula. 
Fig, LX. Vesicula Graafiana (mediae magnitudinis) scerofae, decies aucta, ad 

axin dissecta. 

1. Epithelium peritoneale. 

2. Tela formativa (stroma). 

3. Stratum externum 

4. Stratum internum 5 thecae. 

xx Stigma 

5. Membrana granulosa 

6. Fluidum contentum 

7. Discus proligerus 

8. Ovulum 
Fig. X. Discus proligerus suis cum fluidi condensati parte. 
Fig. XI. Membranae granulosae frustulum, decies auct. 
Fig. XII. Ovulum cum disco proligero vaccae, decies auct. 


nuclei. 


Fig. XIII. Ovulum cum disco proligero et membrana granulosa hominis, de- 
cies auctum. 
Fig. XIF. Corpus luteum canis, decies auct. 
1. Epithelium peritoneale. 
2. Tela formativa. 
J3. Thecae stratum externum. 
4. Corpus luteum. 
3. Ejus apertura. 
6. Massa albuminosa. 
7. Corporis lutei cicatricula inchoata. 
Fig. XV. Stigma vesiculae Graafianae suis deorsum inspectum, decies auctum. 
Fig. XP I. — XXX. Animalium inferiorum ova, vel horum partes. 
. Fig. XVI. — XVIII. Ova serpentum. 
Fig. XP I. Stratum proligerum ex ovo Colub. Natricis maturo, quinquies 
" auctum. 
Figs. XPII. Ejusdem vesicula Purkinji immatura, decies aucta. 
Fig. XP Ill. Eadem matura, decies auct. 
Fig. XIX — XXII. Ova lacertarum. 
Fig. XIX. Stratum granulosum ex ovo Lacertae agilis, dec. aut. 
Fig. XX. Lacertae agilis ovum junius, decies auct. 

XXI. Vesicula ex ovo fere maturo Lacertae agilis, dec. auct. 

XXII. Vesicula ex ovo maturo Lacertae croceae, dec. auct. 

A XIII. — XXV T. Ova ranarum. 

XXIII. Ovum immaturnm Rànae temporariae, dec. auct. ; Locus ubi 
stratum proligerum oritur. 

XXIV. Ovum Ranae temp. fere maturum, acido nitrico diluto condensatum 
et ad axin longiorem dissectum, decies auctum. 


NB. Colores tales dedimus iconi, quales ovum raninum in acido nitrico diluto induit, 
his optime partes diversae discernuntur. 


AXX/. Idem ovum maturum propullante vesicula, dec. auct. 
XX/7 I. Idem ovum expulsa vesicula, dec. auct. 
In tribus ultimis figuris notavimus cum signo 
«, membranam vitelli, 
6, blastoderma in statu evoluto (Fig. XXVI) et in statu immaturo, quo 
stratum proligerum nostrum est, 
c, vitellum, 
d, vesiculam Purkinji. 
AX/I. Ejusdem ovi pars suprema vicies aucta. 
AXXFII. — XXX.  Astaci fluviatilis ova. 
AX II. Ovum junius Astaci fluviatilis cum disco proligero deorsum in- 
spectum, decies auctum. 
XXVIII. ldem à latere. 
XXIX. Ovum provectius. 


quia 


AXX. Ovum maturum cum blastodermatis eeu quinquies auctum. 


C0 n, 7 ase nid. a. 


pro consecta lege: confecta 


g 4j 

— 10 — 06 — Fig. V. —  Fig.V*. 

— 12 — 2 — spat — spot 

— 14 -— 10 —  delphinum, phocaenam lege: delphinum phocaenam 
— 14 — 23 —  vesiculis lege: vesiculae 

— 17 — ulümo vox: a deleatur. 

— 23 — 1 — catenas lege: centenas 

— 341 — 1 — apparet (—- appareat 

— 341 — 293 — similibus — . similia 


Priorem libelli partem perlegens, quam ex typotheca jam remissam habeo, vereor 
ne ea, quae pag. 4'^ de canalis intestinalis origine obiter docui, lectores in errorem ducant. 
Clarius ergo ita exponam: intestini fundus non ex coalitione duarum plicarum oritur. Coa- 
lescunt quidem plicae strati vasculosi blastodermatis, quo fit mesenterium; stratum mucosum 
vero inde protruditur et fundum intestini cum parietibus constituit. — Quae alio loco fusius 


demonstrabo. 

